

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO NUOMOS

2022 m. rugpjūčio 4 d. Nr. P17-57

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

n u s p r e n d ž i u išnuomoti Lietuvos probacijos tarnybai 10 metų terminui jos nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą:

1. Administracines patalpas Jurbarke, Dariaus ir Girėno g. 98-4 (patalpų unikalus numeris – 4400-4427-6988:5104, išnuomojamų patalpų indeksai – 2-24, 2-25, 2-31, išnuomojamų patalpų bendras plotas – 60,84 kv. metro, su bendro naudojimo patalpomis, kurių bendras plotas – 20,19 kv. metro, visų išnuomojamų patalpų bendras plotas – 81,03 kv. metro).
2. 0,06 dalį kiemo statinių Jurbarke, Dariaus ir Girėno g. 98 (unikalus numeris – 9498-3000-8036).

Generalinis direktorius Mindaugas Sinkevičius

Parengė

Laura Žvingilienė